CELEX: 22004D0069
Language: hu
Date: 2004-06-08 00:00:00
Title: 2004/69/: Az EGT-Vegyesbizottság 69/2004 határozata (2004. június 8.) az EGT-megállapodás I. mellékletének (Állat- és növény-egészségügyi kérdések) módosításáról

25.11.2004   
            
            
               HU
            
            
               Az Európai Unió Hivatalos Lapja
            
            
               L 349/23
            
         
      AZ EGT-VEGYESBIZOTTSÁG
   
   69/2004 HATÁROZATA
   
   (2004. június 8.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodást kiigazító Jegyzőkönyv által módosított Megállapodásra (a továbbiakban: a Megállapodás) és különösen annak 98. cikkére,
   mivel:
   
               (1)
            
            
               A Megállapodás I. mellékletét módosította a Ciprusi Köztársaságnak, a Cseh Köztársaságnak, az Észt Köztársaságnak, a Lengyel Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Szlovén Köztársaságnak és a Szlovák Köztársaságnak az Európai Gazdasági Térségben való részvételéről szóló megállapodás (1).
            
         
               (2)
            
            
               A szarvasmarha-, sertés-, juh-, kecske- és lófélék Cipruson, Csehországban, Észtországban, Lengyelországban, Lettországban, Litvániában, Magyarországon, Máltán, Szlovéniában és Szlovákiában előállított spermájának, petéinek és embrióinak Közösségen belüli kereskedelmére vonatkozó átmeneti intézkedések megállapításáról szóló, 2004. március 1-jei 2004/205/EK bizottsági határozatot (2) bele kell venni a Megállapodás szövegébe.
            
         
               (3)
            
            
               Ez a határozat nem vonatkozik Izlandra és Liechtensteinre,
            
         A KÖVETKEZŐKÉPPEN HATÁROZOTT:
   1. cikk
   A Megállapodás I. melléklet I. fejezet 4.2. része az alábbi ponttal egészül ki a 68. pont (2002/878/EK bizottsági határozat) után:
   
      
                  „69.
               
               
                  
                     32004 D 0205: A Bizottság 2004. március 1-jei 2004/205/EK határozata a szarvasmarha-, sertés-, juh-, kecske- és lófélék Cipruson, Csehországban, Észtországban, Lengyelországban, Lettországban, Litvániában, Magyarországon, Máltán, Szlovéniában és Szlovákiában előállított spermájának, petéinek és embrióinak Közösségen belüli kereskedelmére vonatkozó átmeneti intézkedések megállapításáról (HL L 65., 2004.3.3., 23. o.).”
               
            
   2. cikk
   A 2004/205/EK határozatnak az Európai Unió Hivatalos Lapja EGT mellékletében közzéteendő norvég nyelvű szövege hiteles.
   3. cikk
   Ez a határozat 2004. június 9-én lép hatályba, feltéve ha addig az EGT-Vegyesbizottságnak elküldik a megállapodás 103. cikk (1) bekezdése szerinti összes értesítést (3).
   4. cikk
   E határozatot kihirdetik az Európai Unió Hivatalos Lapjának EGT részében és EGT mellékletében.
   
      Kelt Brüsszelben, 2004. június 8-án.
      
         
            az EGT-Vegyesbizottság részéről
         
         
            az elnök
         
         S. GILLESPIE
         
      
   
   
      (1)  HL L 130., 2004.4.29., 3. o.
   
   
      (2)  HL L 65., 2004.3.3., 23. o.
   
   
      (3)  Nem tüntettek fel alkotmányos követelményeket.